Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8150

3. Megjegyzés: A repülési tervben alkalmazott „repülőtér” kifejezés olyan, repülőtérnek nem tekinthető helyet is jelenthet, amelyet bizonyos típusú légijárművek – például forgószárnyas légijármű vagy léggömb – használhatnak. 3.3.3 A repülési terv kitöltése 3.3.3.1 A repülési terv, bármely célból nyújtották azt be, a „kitérő repülőtér” megnevezéséig bezárólag tartalmazza azokat a megfelelő adatokat, amelyek a repülés teljes útvonalára vagy annak azon szakaszára vonatkoznak, amelyre a repülési tervet benyújtották. 3.3.3.2 Ezen kívül a repülési terv szükség szerint tartalmazzon minden olyan további adatokat, amelyeket az illetékes légiforgalmi szolgálati hatóság előírt vagy amelyeket a repülési terv benyújtója szükségesnek ítélt. 3.3.4 A repülési terv változtatása A 3.6.2.2 pont előírásainak megfelelően az IFR repülésre vagy az ellenőrzött VFR repülésre benyújtott repülési terv minden változását a lehető legrövidebb időn belül jelentsék az illetékes légiforgalmi szolgálati egységnek. Egyéb VFR repülések esetében a repülési terv jelentős változásait a lehető 2007/70/II. szám legrövidebb időn belül jelentsék az illetékes légiforgalmi szolgálati egységnek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes